CENTAR ZA ODGOJ, OBRAZOVANJE I REHABILITACIJU PODRAVSKO SUNCE

Hercegovačka 1

48000 KOPRIVNICA

OIB 79151495340

KLASA: 400-04/24-01/03

URBROJ: 2137-79-24-2

Koprivnica, 17. 7. 2024.

**Obrazloženje Prijedloga polugodišnjeg izvještaja o izvršenju financijskog plana za 2024. godinu**

Sukladno čl. 17. i 42. Pravilnika u polugodišnjem izvještaju o izvršenju financijskog plana daje se obrazloženje općeg dijela, dok se obrazloženje posebnog dijela daje samo u godišnjem izvještaju o izvršenju.

Prema rebalansu financijskog plana za 2024. godinu planiran je tekući prihod, kao i ukupan rashod, od 1.984.359,00 €, sa razlikom prenesenog manjka i viška prihoda od 29.471,00 €, a ostvareno je ukupno 934.777,51 € prihoda, dok su planirani rashodi izvršeni u visini od 938.223,88 €, što je rezultiralo sa 3.446,37 € tekućeg manjka prihoda. S obzirom na preneseni manjak iz prethodnog razdoblja od 20.562,14 €, to je ukupni rezultat koji se prenosi u slijedeće razdoblje manjak prihoda od 24.008,51 €.

Ostvarenim prihodima izvršavani su rashodi kroz 14 aktivnosti unutar 6 programa prema programskoj klasifikaciji zadanoj od strane osnivača: Program predškolskog odgoja sa 3 aktivnosti, Osnovni program osnovnoškolskog odgoja i obrazovanja kao aktivnost decentralizirane funkcije osnovnog školstva, Dodatni programi odgoja i obrazovanja sa ukupno 8 aktivnosti, Socijalni program sa aktivnosti sufinanciranja školske prehrane, Program Erasmus+ sa istoimenom aktivnosti i COP iskazan kao zaseban program, također sa istoimenom aktivnosti.

Početno stanje potraživanja za sredstva uplaćena u nadležni proračun iznosilo je 44.484,34 €, a na dan 30.6.2024. je to bilo 36.761,36 €.

Ekonomska klasifikacija

Prema ekonomskoj klasifikaciji, kod prihoda poslovanja najveći udio čine pomoći unutar općeg proračuna od 708.819,45 €, a potom prihodi iz nadležnog proračuna od 213.081,05 €, prihodi od prodaje proizvoda i robe te pruženih usluga i od donacija od 6.909,40 € te prihodi po posebnim propisima od 5.967,61 €.

Pomoći unutar općeg proračuna su pomoći iz državnog proračuna, županijskog i općinskih proračuna, i porasli su za 17% u odnosu na prošlogodišnje polugodište, s indeksom izvršenja od 48 u odnosu na plan. Iz državnog proračuna dobivene su slijedeće tekuće pomoći: za COP 493.049,07 €, za vrtić 4.230,00 €, za školu 102.355,92 €, za poludnevni boravak (RPA) 35.050,59 € i za ranu razvojnu podršku (RRP) 5.988,70 €.

Iz županijskog proračuna tekuća je pomoć iznosila 9.916,40 € za financiranje djelatnosti logopedije za vanjske korisnike.

Iz općinskih proračuna je prihodovano 6.946,00 € što se u cijelosti odnosi na sufinanciranje vrtića za polaznike koji dolaze sa teritorija tih općina.

U podskupini prijenosa između PK istog proračuna iskazan je iznos EU sredstava od 43.160,81 € i nacionalnog sufinanciranja od 7.792,93 € za financiranje pomoćnika u nastavi, kao i 329,03 € za školsku shemu voća (nacionalno sufinanciranje).

Prihodi po posebnim propisima obuhvaćaju sufinanciranje korisnika cijene usluge za vrtić od 2.727,48 €, za školsku prehranu od 1.667,14 €, za ranu razvojnu podršku od 1.553,49 € te još 19,50 € ostalog prihoda za posebne namjene.

Skupina prihoda 66 od 6.909,40 € sadrži ostvarene vlastite prihode od 758,78 € i donacije od 6.150,62 €.

Vlastiti prihodi su ostvareni prodajom starog papira od 138,50 €, prodajom el. energije od 321,66 € te od pruženih usluga (zakup prostorija) 298,62 €.

Od dobivenih donacija sve su namijenjene za nabavu nefinancijske imovine, dakle, kapitalne, 4.150,62 € se odnosi na neprofitne organizacije , a 2.000,00 € na jedno trgovačko društvo.

Od 213.081,05 € ukupnih prihoda poslovanja iz nadležnog proračuna 49.790,25 € čine sredstva iz decentralizacije.

Rashodi poslovanja iznosili su 931.328,24 € i najvećim dijelom se odnose na rashode za zaposlene u visini od 725.939,50 €, dok su materijalni rashodi iznosili 205.114,39 €, a financijski rashodi 274,35 €, što se odnosi na zatezne kamate po sudskoj presudi.

Razliku od 6.895,64 € do ukupnih rashoda čine rashodi za nabavu nefinancijske imovine, a to su 5.974,56 € za nabavu uredskog namještaja (stolci) i opreme za održavanje i zaštitu (klima uređaji) i 80,68 € za nabavu knjiga (u naravi su to slikovnice za knjižnicu).

Izvori financiranja sa rezultatima

Prihodi su ostvareni iz pet izvora financiranja: opći, vlastiti, prihodi za posebne namjene, pomoći i donacije, sa odgovarajućim podizvorima, prema klasifikaciji i označavanju izvora financiranja na gradskoj riznici.

Opći prihodi iz I-1, Proračun Grada, iznosili su 163.290,80 €, a rashodi 154.468,13 €, i u cijelosti se odnose na rashode poslovanja. Nakon pokrića prenesenog manjka od 20.638,75 € preostao je iznos neplaćenih obveza od 11.816,08 € na dan 30.6.2024.

Opći prihod od decentraliziranih sredstava iznosio je 5.467,29 €, što se u cijelosti odnosi na preneseni manjak (metodološki) iz prošle godine. Razlog tome je što na ovom izvoru nisu planirani rashodi u ovoj godini.

Drugi dio prihoda od sredstava decentralizacije, koje osnivač dobiva kao sredstva izravnanja, iskazan je kao pomoć s oznakom izvora I-40 na gradskoj riznici, iako je to za PK opći prihod kao i prethodni, iznosio je 44.322,96 €. Pošto su rashodi poslovanja bili 45.161,44 €, uz preneseni metodološki manjak od 2.646,44 €, rezultat je manjak od 3.484,92 € na dan 30.6.2024.

Vlastiti prihodi ostvareni su od prodaje proizvoda (el. energija) od 321,66 € i robe (stari papir) od 138,50 €, a od pruženih usluga (zakup uredskih prostorija) od 298,62 €. Od tih sredstava izvršeni su rashodi od 487,44 €, pa je tako, uz preneseni višak prihoda od 5.085,88 €, rezultat na kraju polugodišta višak od 5.357,22 €.

Prihodi za posebne namjene su od sufinanciranja polaska vrtića, školske prehrane i usluge rane razvojne podrške i iznosili su ukupno 5.967,61 €, a rashodi 4.564,09 €. Ukupno je na ovom izvoru došlo do povećanja prenesenog viška na 4.779,04 €.

Izvor Pomoći unutar općeg proračuna – Grad, I-412, odnosi se na nacionalno sufinanciranje školske sheme voća i povrća i po toj osnovi je prihodovano 329,03 € prema iznosu od 378,36 € izvršenog rashoda, tako da je rezultat sučeljavanja 49,33 € s obzirom da nije bilo prenesenog viška/manjka.

Za projekt Odjek VI za školsku godinu 2023./2024. na riznici je otvoren poseban podizvor za nacionalno sufinanciranje s oznakom I-4122 i po njemu je ostvareno 7.792,93 € prihoda, pa je, uz izvršenje rashoda od 7.341,86 € i pokriće prenesenog manjka od 1.451,88 €, rezultat 1.000,81 € manjka na dan 30.6.2024.

Za EU sredstva u projektu Odjek VI za školsku godinu 2023./2024. također je otvoren poseban podizvor I-4856 gdje su ostvareni prihodi od 43.160,81 €, pa je uz izvršene rashode od 40.662,55 € i pokriće prenesenog manjka od 8.041,23 €, preostao manjak od 5.542,97 € na dan 30.6.2024.

Izvor Pomoći unutar općeg proračuna – PK je sintetički, i obuhvaća podizvore I-423 COP, I-482 Tekuće pomoći iz nenadležnih proračuna i I-483 Kapitalne pomoći iz nenadležnih proračuna.

Kod COP-a je prihod jednak rashodu i iznosi 493.049,07 €.

Prihod od tekućih pomoći, I-482, iznosio je 164.487,61 €, rashodi poslovanja 187.730,92 €, pa je uz preneseni manjak od 955,68 €, polugodišnji rezultat manjak prihoda od 24.198,99 €. Relativno veliki iznos manjka na ovom podizvoru je najviše zbog rashoda za prijevoz učenika u lipnju za što će se sredstva dobiti najranije u srpnju.

Prihoda od kapitalnih pomoći, I-483, nije bilo u prvom polugodištu, ali se očekuju u drugom, s obzirom da je planirano 499,00 € za cijelu godinu.

Kod izvora I-484 Tekuće pomoći iz državnog proračuna - EU sredstva - PK, što se odnosi na program/aktivnost Erasmus+, nije bilo tekućeg prihoda, a rashod je bio 1.764,71 €, tako da je uz preneseni višak od 3.123,52 €, preostalo 1.358,81 € za korištenje.

Izvor I-4855 Pomoći iz državnog proračuna od EU sredstava – Grad odnosi se na 72% financiranja prihvatljivih rashoda za pomoćnike u nastavi u projektu Odjek VI i onog dijela rashoda koji je iznad toga. Ostvareno je 43.160,81 € prihoda i izvršeno 40.662,55 € rashoda, pa je tako, uz pokriće prenesenog manjka od 8.041,23 €, preostao manjak od 5.542,97 € na kraju polugodišta.

Donacije u ovoj godini iznosile su 6.150,62 €, i cijeli taj iznos je namijenjen nabavi nefinancijske imovine u dugoj polovici godine.

Preneseni višak tekućih donacija od 7.054,21 € iskorišten je u visini od 2.615,31 €, tako da je na dan 30.6.2024. preostao iznos od 4.438,90 €

Funkcijska klasifikacija

Prema funkcijskoj klasifikaciji rashodi su klasificirani na gradskoj riznici u dvije skupine funkcije 09 Obrazovanje.

Za predškolsko i osnovno obrazovanje (091) utrošeno je 807.275,86 €, što je 30% više u odnosu na lani, a na što je najvećim dijelom utjecao značajan ovogodišnji rast plaća.

Za dodatne usluge u obrazovanju (096) utrošeno je 130.948,02 €, što obuhvaća rashode za učenički prijevoz i prehranu u školskoj kuhinji, što je 18% više nego lani i posljedica je rasta cijena prijevoza i namirnica.

Voditelj računovodstva: Ravnateljica:

Nikola Đurica, dipl. oec. Radmila Popović, mag. rehab. educ.