

Urbroj: /24

Koprivnica, .2024.

**OBRAZLOŽENJE**

**PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**KNJIŽNICE I ČITAONICE “FRAN GALOVIĆ” KOPRIVNICA ZA 2024. GODINU**

**OPĆI DIO**

Prema I. izmjenama i dopunama Financijskog plana Knjižnice i čitaonice „Fran Galović“ Koprivnica za 2024. godinu usvojenim na sjednici Gradskog vijeća 14.6.2024. godine ukupni prihodi i rashodi iznose 1.293.780,00 eur te je prema istima izrađen Prijedlog Polugodišnjeg izvještaja o izvršenju Financijskog plana Knjižnice i čitaonice „Fran Galović“ Koprivnica za 2024. godinu.

**Obrazloženje izvršenja planiranih prihoda**

Financijskim planom za 2024. godinu planirani su prihodi u iznosu od 1.119.007,00 eur. S prenesenim rezultatom poslovanja u iznosu od 174.863,00 eur isti iznose 1.293.870,00 eur. Od ukupno planiranih prihoda ostvareni su u iznosu od 565.230,74 eur što je 51% planiranih. Polugodišnje izvršenje financijskog plana tekuće godine bilježi povećanje za 55% u odnosu na polugodišnje izvršenje financijskog plana 2023. godine.

PRIHODI POSLOVANJA (6)

Prihodi poslovanja planirani su u iznosu od 1.112.207 eur, a realizirani u iznosu od 563.607,24 eur što je 51% planiranih. U odnosu na realizaciju istih u prošloj godini bilježi se povećanje za 55%.

Pomoći iz inozemstva i od subjekata unutar općeg proračuna (63) ostvarene su u iznosu od 208.982,42 eur što je 80% planiranih te za 134% više nego u prošloj godini.

Prihodi od upravnih i administrativnih pristojbi, pristojbi po posebnim propisima i naknada (65) ostvareni su u iznosu od 12.574,03 eur što je 49% planiranih. U odnosu na prošlu godinu bilježi se smanjenje za 19%, a radi se o prihodima za posebne namjene, odnosno o prihodima od članarine, zakasnine, međuknjižnične posudbe i sl.

Prihodi od prodaje proizvoda i robe te pruženih usluga i prihodi od donacija (66) ostvareni su u ukupnom iznosu od 3.991,42 eur što je 17% planiranih te za 503% više u odnosu na prošlu godinu jer se sada bilježe prihodi za kotizacije i donacije za međunarodnu nekonferenciju kcConnect koja se održava u rujnu.

Prihodi iz nadležnog proračuna Grada Koprivnice (67) ostvareni u iznosu od 338.059,3 eur što je 42% planiranih. U odnosu na prošlu godinu bilježi se povećanje za 31%. Isti su utrošeni za podmirenje rashoda za zaposlene, materijalne i financijske rashode, rashode nastale realizacijom pojedinih programa te rashode za nabavu nefinancijske imovine.

PRIHODI OD PRODAJE NEFINANCIJSKE IMOVINE (7)

Prihodi od prodaje proizvedene dugotrajne imovine (72) planirani su u iznosu od 6.800,00 eur, a ostvareni u iznosu od 1.623,50 eur što je 24% planiranih te su za 5% manji nego u prošloj godini. Prihodi se odnose na prodaju otpisanih knjiga te na prodaju mobilne aplikacije mKnjižnica drugim knjižnicama.

|  |  |  |  |
| --- | --- | --- | --- |
| **VRSTA PRIHODA** | **ostvarenje / eur**  **2023.** | **ostvarenje / eur**  **2024.** | **indeks** |
| Pomoći iz inozemstva i od subjekata unutar općeg proračuna | 89.235,08 | 208.982,42 | 234% |
| Prihodi od administrativnih pristojbi i po posebnim propisima | 15.498,10 | 12.574,03 | 81% |
| Prihodi od prodaje proizvoda i robe te pruženih usluga, prihodi od donacija | 661,56 | 3.991,42 | 603% |
| Prihodi iz nadležnog proračuna i od HZZO-a temeljem ugovornih obveza | 258.094,03 | 338.059,37 | 131% |
| Prihodi od prodaje proizvedene dugotrajne imovine | 1.703,10 | 1.623,50 | 95% |
| **UKUPNO:** | **365.191,87** | **565.230,74** | **155%** |

**Obrazloženje izvršenja planiranih rashoda**

Financijskim planom za 2024. godinu planirani su rashodi u iznosu od 1.293.870,00 eur. Od ukupno planiranih rashoda ostvareni su u iznosu od 662.807,51 eur što je 51% planiranih. Polugodišnje izvršenje financijskog plana tekuće godine bilježi povećanje za 92% u odnosu na polugodišnje izvršenje financijskog plana 2023. godine.

RASHODI POSLOVANJA (3)

Rashodi poslovanja planirani su u iznosu od 848.699,00 eur, a realizirani u iznosu od 396.154,96 eur što je 47% planiranih. U odnosu na realizaciju istih u prošloj godini bilježi se povećanje za 35%.

Rashodi za zaposlene (31) ostvareni su u iznosu od 324.723,24 eur što je 50% planiranih te bilježe povećanje za 43% u odnosu na 2023. godinu. Povećanje proizlazi najviše iz povećanja plaća i ostalih rashoda za zaposlene sukladno Kolektivnom ugovoru za zaposlene u ustanovama kulture Grada Koprivnice (isplata 2 otpremnine i 5 jubilarnih nagrada).

Materijalni rashodi (32) bilježe realizaciju u iznosu od 71.360,15 eur što je 35% planiranih te bilježe povećanje za 9% u odnosu na prošlu godinu. Najveće povećanje bilježi se za nabavu materijala za tekuće i investicijsko održavanje, usluge registracije novog bibliobusnog vozila te troškovi loko vožnje zaposlenika. Naknade troškova osobama izvan radnog odnosa bilježe znatno povećanje sukladno troškovima pijevoza i smještaja za vanjske suradnike i sudionike programa TEDx i KcConnect.

Najveće smanjenje bilježi se za nabavu sitnog inventara, a nabavljeno je sljedeće: mikrovalna pećnica, DVD player, 2 plastifikatora, platno za projektor i bežićni telefon

Financijski rashodi (34) ostvareni su u iznosu od 71,57 eur što je 60% planiranih te bilježe smanjenje za 9% u odnosu na prošlu godinu, a odnose se na proviziju banaka za kartično plaćanje.

RASHODI ZA NABAVU NEFINANCIJSKE IMOVINE (4)

Rashodi za nabavu nefinancijske imovine planirani su u iznosu od 445.171 eur. Isti su realizirani u iznosu od 266.652,55 eur što je 60% planiranih. U odnosu na realizaciju istih u prošloj godini bilježi se povećanje za 414%.

Rashodi za nabavu proizvedene dugotrajne imovine (42) ostvareni su u iznosu od 266.652,55 eur što je 62% planiranih te bilježe povećanje za 420% u odnosu na 2023. godinu. Bilježi se nabava uredskih stolica, projektora za bibliobus, novog bibliobusnog vozila te redovna nabava knjiga.

Rashodi za dodatna ulaganja na nefinancijskoj imovini (45) ne bilježe ostvarenje u u prvoj polovici tekuće godine, dok su se u prošloj godini bilježili troškovi ulaganja u daljnji razvoj mobilne aplikacije mKnjižnica.

|  |  |  |  |
| --- | --- | --- | --- |
| **VRSTA RASHODA** | **ostvarenje / eur**  **2023.** | **ostvarenje / eur 2024.** | **indeks** |
| Rashodi za zaposlene | 227.307,21 | 324.723,24 | 143% |
| Materijalni rashodi | 65.447,40 | 71.360,15 | 109% |
| Financijski rashodi | 78,79 | 71,57 | 91% |
| Rashodi za nabavu nefinancijske imovine | 51.244,47 | 266.652,55 | 520% |
| Rashodi za dodatna ulaganja na nefinancijsku imovinu | 610,00 | 0,00 | 05% |
| **UKUPNO:** | **344.687,87** | **662.807,51** | **192%** |

**Raspoloživa sredstva iz prethodnih godina**

Knjižnica i čitaonica „Fran Galović“ Koprivnica u 2024. godini bilježi preneseni rezultat poslovanja u iznosu od 174.863,08 eur što je za 225% više u odnosu na 2023. godinu kada je preneseni rezultat zabilježen u iznosu od 53.884,60 eur.

PRENESENI REZULTAT POSLOVANJA PO IZVORIMA FINANCIRANJA

Opći prihodi i primici (11) bilježe se u iznosu od -45.567,19 eur što je za 167% više u odnosu na 2023. godinu kada su zabilježeni u iznosu od -17.065,32 eur. Radi se o metodološkom manjku.

Vlastiti prihodi (21) bilježe se u iznosu od 22.625,75 eur dok su u 2023. godini zabilježeni u iznosu od 947,21 eur.

Prihodi za posebne namjene (31) ostvareni su u iznosu od 23.095,54 eur, a u 2023. godini u iznosu od 17.562,44 eur.

Pomoći unutar općeg proračuna (42) se u 2024. godini bilježe kao višak u iznosu od 122.957,05 eur dok su u 2023. godini zabilježene u iznosu od 4.961,43 eur. U 2024. godini preneseni su višak kapitalnih pomoći za nabavu novog bibliobusa od Ministarstva kulture i medija te od Općina koje isti obilazi.

Prihodi od nefinancijske imovine i naknade šteta s osnova (62) bilježe se u iznosu od 51.751,93 eur, a u 2023. godini u iznosu od 47.478,84 eur.

Predsjednica Upravnog vijeća:

Sanja Švarc Janjanin, dr. med.