**Slika na kojoj se prikazuje emblem, značka, grb, simbol

Opis je automatski generiranJavna vatrogasna postrojba**

**Grada Koprivnice**

Oružanska 1, 48000 Koprivnica

KLASA:

URBROJ:

Koprivnica,

**PRIJEDLOG OBRAZLOŽENJA**

**POLUGODIŠNJEG IZVJEŠTAJA O IZVRŠENJU FINANCIJSKOG PLANA JAVNE VATROGASNE POSTROJBE GRADA KOPRIVNICE**

**RAZDOBLJE SIJEČANJ-LIPANJ 2024. GODINE**

Javna vatrogasna postrojba Grada Koprivnice (u daljnjem tekstu: JVP) ustrojena je kao javna ustanova kojoj je osnivač Grad Koprivnica ( u daljnjem tekstu: Osnivač). Prava i dužnosti Osnivač je stekao temeljem Zakona o vatrogastvu i Odluke o osnivanju JVP od 22.12.1999. godine koju je donijelo Gradsko poglavarstvo Grada Koprivnice.

Djelatnost JVP obuhvaća:

* sudjelovanje u provedbi preventivnih mjera zaštite od požara i tehnoloških eksplozija,
* gašenje požara, spašavanje ljudi i imovine ugroženih požarom i tehnološkom eksplozijom,
* pružanje tehničke pomoći u nezgodama i opasnim situacijama,
* obavljanje drugih poslova u ekološkim i inim nesrećama,
* održavanje vatrogasnih aparata,
* osposobljavanje pučanstva za provedbu preventivnih mjera zaštite od požara,
* obavljanje i drugih poslova i usluga vezanih za vatrogasnu djelatnost.

Područje odgovornosti i djelovanja JVP je Grad Koprivnica s prigradskim naseljima.

U JVP je na dan 30. lipnja 2024. godine bilo ukupno 74-ero zaposlenih radnika, od čega 2 pripravnika vatrogasca, te 66-ero profesionalnih vatrogasaca raspoređenih po smjenama i lokacijama prema dnevnom rasporedu službe.

Dio operativnih vatrogasaca raspoređen je i obavlja poslove operativnog dežurstva na lokacijama:

* + Podravka d.d., Ante Starčevića 32, 48000 Koprivnica,
  + Podravka d.d. Tvornica juha i Vegete, Danica 12, 48000 Koprivnica,
  + Podravka d.d. Tvornica dječje hrane i kremnih namaza, Danica 16, 48000 Koprivnica,
  + Podravka d.d. Tvornica Danica, Đelekovečka cesta 21, 48000 Koprivnica,
  + Belupo d.d., Danica 5, 48000 Koprivnica,
  + Bilokalnik – IPA d.d., Dravska ulica 19, 48000 Koprivnica,
  + Hartmann d.o.o., Dravska ulica 13, 48000 Koprivnica.

U prvoj smjeni zaposleno je 6 radnika, a to su: zapovjednica, voditeljica stručne službe, vatrogasac viši referent, vatrogasac referent, vatrogasac voditelj servisa vatrogasnih aparata, te spremačica.

Dana 30.travnja 2024. godine jedan vatrogasac odlazi u mirovinu, a sa datumom 20. svibnja 2024. godine odlazi i vatrogasac pomoćnik za opremu i tehniku. Odlazak vatrogasaca u mirovinu temeljen je sukladno Zakonu o vatrogastvu, prema kojim su im i isplaćene otpremnina. Sa danom 31. 05.2024. godine odlazi i pomoćni radnik u mirovinu, prema kojem mu je isplaćena i otpremnina sukladno Kolektivnom ugovoru za radnike JVP.

Objavljenim natječajem 11. travnja 2024. godine, zapošljavaju se 2 vatrogasca pripravnika, sa početkom rada 02. svibnja 2024. godine.

Sukladno članku 32. Zakonu o vatrogastvu (NN125/19,114/22,155/23), JVP-om upravlja Vatrogasno vijeće koje broji 5 članova, dok je zastupa i predstavlja Zapovjednica postrojbe. Članovi se biraju na mandat od 5 godina, a čine ga 1 predstavnik Hrvatske vatrogasne zajednice, 1 predstavnik Vatrogasne zajednice županije, 1 predstavnik Područne vatrogasne zajednice, 1 predstavnik osnivača, 1 predstavnik radnika JVP Koprivnica. Članovi Vatrogasnog vijeća nemaju pravo na naknadu.

**Zakonski okvir na kojem se zasniva program** čine zakoni i pravilnici Republike Hrvatske:

* Zakon o vatrogastvu („Narodne novine“, br. 125/19, 114/22 i 155/23),
* Zakon o ustanovama („Narodne novine“, br. 76/93, 29/97, 47/99, 35/08, 127/19, 151/22),
* Zakon o radu („Narodne novine“, br. 93/14, 127/17, 98/19, 151/22, 46/23 i 64/23),
* Zakon o proračunu („Narodne novine“, br. 144/21),
* Zakon o zaštiti od požara („Narodne novine“, br. 92/10, 114/22),
* Zakon o sustavu civilne zaštite („Narodne novine“, br. 82/15, 118/18, 31/20, /20/21, 114/22),
* Odluka o donošenju Procjene rizika od velikih nesreća za Grad Koprivnicu (GGK 7/21)
* Odluka o donošenju Plana djelovanja civilne zaštite Grada Koprivnice (GGK 3/22)
* Odluka o donošenju Procjene ugroženosti od požara i tehnološko eksplozije za Grad Koprivnicu i Plana zaštite od požara za Grad Koprivnicu, GGK 3/15., 3/16. i KLASA:214-01/18-01/0012, URBOJ: 2137/01-03/8-18-1 OD 17.7.2018.; KLASA: 214-01/18-01/0012, URBROJ: 2137/01-03-01/4-19-14 OD 11.6.2019.
* Odluka o određivanju pravnih osoba od interesa za sustav civilne zaštite Grada Koprivnice (GGK 7/18)
* Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara na području Grada Koprivnice za 2023. godinu (GGK 2/23)
* Plan aktivnog uključivanja svih subjekata zaštite od požara na području Grada Koprivnice u protupožarnoj sezoni u 2023. godini (GGK 2/23)
* Odluka o povjerenicima civilne zaštite Grada Koprivnice i njihovim zamjenicima (GGK 6/19)
* Odluka o imenovanju koordinatora na lokaciji Grada Koprivnice (GGK 10/18 i 4/22)
* Odluka o određivanju operativnih snaga zaštite i spašavanja i pravnih osoba i ostalih subjekata od interesa za zaštitu i spašavanje na području Grada Koprivnice (GGK 1/12 i 1/13)
* Odluka i Zaključaka, te odredbi Vlade Republike Hrvatske, odredbi Ministarstva unutarnjih poslova, Zapovjedi i uputa službe za vatrogastvo.

Osim navedenih zakona i pravilnika temeljem kojih JVP obavlja redovnu djelatnost u služni protupožarne zaštite, navedeno realizira i putem sljedećih akata:

* Statut JVP Koprivnica(KLASA: 012-03-20-01/1, URBROJ: 2137-98-20-2 od 27.02.2020. i KLASA: 012-03/21-01/1, URBROJ: 2137-98/21-3 od 26.02.2021.),
* Kolektivnom ugovoru za radnike Javne vatrogasne postrojbe Grada Koprivnice, KLASA: 152-01/22-01/0007, URBROJ: 2137-1-03/2-23-8, 10.02.2023. godine i KLASA:152-01/22-01/0007, URBROJ: 2137-1-03/2-24-15, od 01.03.2024. godine
* Pravilnik o unutarnjem ustrojstvu i načinu rada Javne vatrogasne postrojbe Grada Koprivnice, KLASA: 011-03/24-01/1, URBROJ: 2137-98/24-3 OD 20.02.2024. godine

Prijedlog Financijskog plana Javne vatrogasne postrojbe Grada Koprivnice za 2024. godinu i projekcije za 2025. i 2026. godinu, usvojen je na 16. sjednici Vatrogasnog vijeća održanoj 15.11.2023. godine, te je iznosio 2.197.442,00 EUR.

Prijedlog I. Izmjena i dopuna Financijskog plana Javne vatrogasne postrojbe Grada Koprivnice usvojen je na 5. sjednici Vatrogasnog vijeća, dana 28.05.2024. godine u iznosu od 2.523.691,00 EUR, a iste se nalaze unutar Prijedloga polugodišnjeg izvještaja o izvršenju financijskog plana Javne vatrogasne postrojbe Grada Koprivnice za 2024. godinu. (u daljnjem tekstu: Prijedlog polugodišnjeg izvještaja)

**OBRAZLOŽENJE PRIJEDLOGA OPĆEG DIJELA POLUGODIŠNJEG IZVJEŠTAJA**

**PRIHODI I PRIMICI**

Ukupno realizirani prihodi i primici JVP u prvih 6 mjeseci iznosili su 1.332.055,69 EUR. U skladu s očekivanim JVP ostvaruje najveći udio prihoda od nadležnog proračuna za financiranje redovne djelatnosti proračunskih korisnika u iznosu 61,97 %, slijede prihodi od pruženih usluga u iznosu 38,03 %.

U tabelarnom prikazu struktura prihoda i primitaka na razini skupine ekonomske klasifikacije, kao i usporedba ostvarenja u odnosu 6 mjeseci 2024. godine izgleda kako slijedi:

Tablica 1. struktura prihoda i primitaka na razini skupine ekonomske klasifikacije

|  |  |  |  |  |
| --- | --- | --- | --- | --- |
| Skupina | Naziv prihoda | Ostvarenje I-VI/2023 | Ostvarenje I-VI/2024 | Indeks |
| 66 | Prihodi o prodaje proizvoda i robe, te pruženih usluga, prihodi od donacija | 277.624,18 | 506.628,72 | 182,49 |
| 67 | Prihodi iz nadležnog proračuna i od HZZO-a temeljem ugovornih obveza | 679.031,41 | 825.426,97 | 121,56 |
| **6** | **Ukupno razred 6** | **956.655,59** | **1.332.055,69** | **139,24** |

**Prihodi od prodaje proizvoda i robe te pruženih usluga i prihodi od donacija (Skupina 66)**

Prihodi od pruženih usluga bilježe rast od 82,49 % u odnosu na prethodnu 2023. godinu i realizaciju od 506.628,72 EUR. U odnosu na plan riječ je o izvršenju od 60 %.

Podskupinu prihoda čine Prihodi od pruženih usluga (661) koji su realizirani iz izvora Vlastiti prihodiu iznosu od 506.628,72 EUR. Vlastiti prihodi, ostvareni su obavljajući poslove na tržištu, na temelju sklopljenih ugovora protupožarnog osiguranja, priključaka na vatrodojavnu centralu za 2024. godinu. Osim ugovorenih usluga tu su i prihodi koji se naplaćuju sukladno cjeniku ostalih usluga, te prihodi od Servisa vatrogasnih aparata. Vlastiti prihodi bilježe rast u iznosu 82,49 % u odnosu na prethodnu godinu. Rast prihoda najvećim dijelom je ostvaren zbog povećanja cijena usluga vatrogasnog dežurstva i preventivno operativnih poslova, a sve sukladno sklopljenim ugovorima, te sukladno dospjelosti plaćanja istih.

**Prihodi iz nadležnog proračuna i od HZZO-a temeljem ugovornih obveza (skupina 67)**

Prihodi skupine u ukupnom iznosu od 825.426,97 EUR, raspoređeni su u podskupinu Prihodi iz nadležnog proračuna za financiranje redovne djelatnosti proračunskih korisnika (671).Prema izvorima financiranja prihodi se sastoje iz Proračuna grada Koprivnice, iz izvora financiranja 11 opći prihodi i primici u iznosu 392.715,59 EUR. Prihodi uključuju i sredstva koja se ostvaruju sukladno Uredbi Vlade Republike Hrvatske o načinu financiranja decentraliziranih funkcija, te izračuna iznosa pomoći izravnavanja za decentralizirane funkcije jedinica lokalne i područne samouprave za 2024. godinu iz izvora opći prihodi i primici decentralizacija vatrogastvo u iznosu 196.142,00 EUR, te pomoći unutar općeg proračuna 236.569,38 EUR. Rast prihoda u iznosu 21,56 % najvećim dijelom proizlazi zbog isplate dviju otpremnina za jednog vatrogasca i jednog pomoćnog radnika iz gradskih sredstava, te povećanjem plaća sukladno Dodatku I. Kolektivnog ugovora za radnike JVP.

Ova datoteka je stvorena od Oracle Reports-a. Molim vas pregledajte ovaj dokument na nanačin Straničnog razmještaja.

**RASHODI I IZDACI**

Tablica 2. Struktura rashoda i izdataka izgleda kako slijedi:

|  |  |  |  |
| --- | --- | --- | --- |
| Skupina | Ostvarenje I. -VI. 2023.g | Ostvarenje I. -VI. 2024.g | Indeks |
| 31 Rashodi za zaposlene | 865.015,77 | 1.058.232,71 | 122,34 |
| 32 Materijalni rashodi | 109.587,77 | 116.576,14 | 106,38 |
| 34 Financijski rashodi | 35,1 | 43,95 | 125,21 |
| 42 Rashodi za nabavu proizvedene dugotrajne imovine | 290,04 | 0,00 | 0,00 |
| 45 Rashodi za dodatna ulaganja na nefinancijskoj imovini | 0 | 3.082,75 | 0,00 |
| RAZRED 3 | 974.638,64 | 1.174.852,80 | 120,54 |
| RAZRED 4 | 290,04 | 3.082,75 | 1.062,87 |
| **UKUPNI RASHODI** | **1.745.195,95** | **2.078.714,64** | **119,11** |

**U okviru ukupnih rashoda, rashodi poslovanja (razred 3) realizirani su u iznosu od** 974.638,64 EUR, što je 20,54 % više nego u istom razdoblju prethodne godine kada su isti izvršeni na razini od 1.174.852,80 EUR.

**Skupina 31/Rashodi za zaposlene** bilježe rast u odnosu na prethodnu godinu u iznosu od 22,34 %, odnosno govorimo o izvršenju od 1.058.232,71 EUR. U odnosu na plan govorimo o realizaciji od 50% utvrđenog. Podskupine ( 311, 312 i 313) realizirane su u većem iznosu u odnosu na prethodnu godinu. Prema Pravilniku o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (dalje u tekstu: Pravilnik) izmijenili su se nazivi radnih mjesta i mjerila za utvrđivanje radnih mjesta profesionalnih vatrogasaca, kao i koeficijenti složenosti poslova profesionalnih vatrogasaca. Shodno tomu od 01.ožujka 2024. godine stupio je na snagu novi Dodatak I. Kolektivnog ugovora za radnike JVP koji se uskladio s navedenim Pravilnikom, te se osnovica za obračun plaće uskladila s osnovicom za državne službenike i namještenike. Osim povećanja plaća, na rast je utjecala i isplata triju otpremnina, za dva vatrogasca i jednog pomoćnog radnika.

**Skupina 32 /Materijalni rashodi** bilježe rast u odnosu na prethodnu godinu u iznosu od 6%, odnosno 116.576,14 EUR. Izvršenje se bilježi na 34% plana.

Podskupina 321-Naknade troškova zaposlenima bilježi realizaciju od 36.225,72 EUR.

Odjeljak 3211 Službena putovanja bilježe rast u iznosu 1.305,74 EUR najvećim dijelom zbog osposobljavanja koje je provela Hrvatska vatrogasna zajednica sukladno Programu osposobljavanja voditelja intervencija za navođenje zrakoplova, programu koji se provodio od 27. svibnja do 7. lipnja 2024. godine. Osposobljavanju je pristupilo petero vatrogasaca JVP.

Odjeljak 3212 Naknade za prijevoz ne bilježe značajnija odstupanja iznad 5%.

Odjeljak 3213 Stručno usavršavanje zaposlenika ne bilježe značajnija odstupanja iznad 5%.

Podskupina 322 - Rashodi za materijal i energiju bilježi rast od 59% i realizaciju od 41.349,13 EUR. Najveća odstupanja podskupine bilježi se na razini odjeljka 3227 – Službena, radna i zaštitna odjeća i obuća, gdje je zabilježen rast u iznosu od 26.296,24 EUR. Uzrok rasta odjeljka 3227 je za javnu nabavu provedenu krajem 2023. godine, za isporuku svečane i radne odjeće i obuće u 2024. godini.

Odjeljak 3221 -Uredski materijal i ostali materijalni rashodi bilježi pad od 15% u odnosu na 2023. godinu zbog manjih potreba za nabavom uredskih i higijenskih potrepština.

Odjeljak 3222 Materijal i sirovine bilježe pad od 32% .Posljedica je to odlaska Voditelja servisa na godišnji odmor, za evidenciju koja će se nakon povratka uskladiti s radom Servisa u idućem razdoblju.

Odjeljak 3223 -Energija bilježi pad od 32 %, sukladno manjoj potrošnji plina u odnosu na isto razdoblje prethodne godine.

Odjeljak 3224 -Materijal i dijelovi za tekuće i investicijsko održavanje bilježi pad u iznosu 72% zbog manjih potreba nabave raznog materijala za opremu, vozila i sl.

Odjeljak 3225 -Sitni inventar i auto gume ne bilježe realizaciju za 2024. godinu.

Podskupina 323 - Rashodi za usluge bilježi realizaciju od 22.465,96 EUR.

Odjeljak 3231 Usluge telefona, pošte i prijevoza ne bilježe značajnija odstupanja iznad 5%.

Odjeljak 3232 – Usluge tekućeg investicijskog održavanja bilježe pad od 41% .Posljedica je to troškova popravka i kvara vozila DVD Koprivnica u prethodnoj godini.

Odjeljak 3233 -Usluge promidžbe i informiranja bilježe pad od 6%, u odnosu na 2023. godinu u kojoj je najvećim dijelom rast uzrokovan objavama natječaja za zapošljavanje za vatrogasce pripravnike u tisku lokalnih novina, te za voditelja računovodstva.

Odjeljak 3234 -Komunalne usluge bilježe pad od 27% . Posljedica je to pogrešne evidencije knjiženja ispravljene u drugom polugodištu 2023. godine.

Odjeljak 3235 Zakupnine i najamnine bilježe pad od 24 %, odnosno realizaciju od 3.660,65 EUR. Uzrok tomu, najvećim dijelom je nabava licenci za digitalnu pisarnicu za 2023. godinu.

Odjeljak 3236 Zdravstvene i veterinarske usluge bilježe realizaciju u iznosu 52 EUR, za plaćanje zdravstvenog pregleda izvan utvrđenog roka.

Odjeljak 3237 -Intelektualne i osobne usluge bilježe rast od 13% sukladno ispitivanju elektroinstalacija, panik rasvjete, JPR tipkala i gromobranskih instalacija

Odjeljak 3238 Računalne usluge bilježe rast od 96%, najvećim dijelom za usluge održavanja sustava vatrodojave za usluge digitalne vatrodojave, a sve sukladno novom Ugovoru. Isto tako rast je uzrokovan i dijelom za izradu sustava Transparentnosti, prikazu mjesečnih troškova i javnoj objavi na web stranici JVP sukladno Zakonu o proračunu.

Odjeljak 3239-Ostale usluge ne bilježe značajnija odstupanja iznad 5%.

Podskupina 329 – Ostali nespomenuti rashodi poslovanja bilježe realizaciju od 16.535,33 EUR, što je za 16% manje nego prethodne godine.

Odjeljak 3292 Premije osiguranja bilježi pad od 15%. Posljedica je to, najvećim dijelom zbog evidentiranja sistematskih pregleda kao osiguranja zaposlenih za 2023. godinu, što je ispravljeno u drugom polugodištu 2023. godine, sukladno uputi Ministarstva za izradu polugodišnjih izvještaja.

Odjeljak 3293-Reprezentacija bilježi pad od 7%, sukladno potrebama i količinama za nabavu razne robe, u odnosu na prethodnu godinu.

Odjeljak 3295 Pristojbe i naknade ne bilježe realizaciju za 2024. godinu, u odnosu na 2023. godinu za koju su evidentirane za plaćanje troškova stručnog ispita

Odjeljak 3299 Ostali nespomenuti rashodi poslovanja bilježe pad od 72%, najvećim dijelom zbog nabave vijenaca i lampiona za 2023. godinu. U 2024. godini nije bilo navedene nabave.

**Skupina 34/ Financijski rashodi** bilježi realizaciju od 43,95 EUR i izvršenje na razini od 20 % plana. Skupina bilježi rast sukladno plaćanju zateznih kamata za režijske troškove temeljem dospijeća plaćanja.

**RASHODI ZA NABAVU NEFINANCIJSKE IMOVINE (Razred 4)**

U okviru ukupnih rashoda, rashodi za nabavu nefinancijske imovine (razred 4) realizirani su u iznosu od 3.082,75 EUR što predstavlja rast od 2.792,71 EUR u odnosu na 2023. godinu kada su isti realizirani u iznosu od 290,04 EUR za nabavu građevinske dizalice za dizanje cjevina.

Za **dodatna ulaganja** **na prijevoznim sredstvima** ( skupinu 45) provedena je i izvršena jednostavna nabave svjetlosno-zvučne signalizacije za vatrogasno vozilo i atest.

***Prikaz ostvarenog manjka odnosno viška JVP u izvještajnom razdoblju***

Temeljem članka 43., stavka 1. podstavka 2. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, br. 85/23) obrazloženje općeg dijela izvještaja o izvršenju financijskog plana proračunskog korisnika sadrži obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.

Višak prihoda za prvih 6 mjeseci 2024. godine iznosio je 154.120,14 EUR, dok je manjak za 2023. godinu iznosio -9.929,24 EUR. Višak prihoda najvećim dijelom je proizašao zbog rasta cijena usluga vatrogasnog dežurstva i preventivno operativnih poslova, te dospijeću plaćanja računa navedenih usluga.

Višak prihoda raspoloživ u slijedećem razdoblju iznosi 144.190,90 EUR.

Tablica 3. Rezultat Financijskog plana na dan 30.06.2024. godine

|  |  |  |  |  |
| --- | --- | --- | --- | --- |
| Naziv | Preneseni rezultat iz 2023 | Prihodi 06/2024 | Rashodi 06/2024 | Ukupni rezultat financijskog plana 30.06.2024. |
| JVP Koprivnica | -9.929,24 | 1.332.055,69 | 1.177.935,55 | 144.190,90 |

**Stanje na računu 16721 početkom razdoblja** je iznosilo 20.695,98 EUR, a krajem izvještajnog razdoblja iznosilo je 140.470,27 EUR.

PREDSJEDNIK VATROGASNOG VIJEĆA:

Zdravko Punčikar dipl.oec.