

**PUČKO OTVORENO UČILIŠTE**  KLASA: 400-02/2

**K O P R I V N I C A**  URBROJ: 2137-80-24-

48000 Koprivnica, Starogradska 1 Koprivnica, .7.2024.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Tel. +385 (0) 48 621-117 ; fax 621-117 E-mail : [info@pou-kop.hr](mailto:info@pou-kop.hr) [www.pou-kop.hr](http://www.pou-kop.hr) MB: 3009688 OIB: 86739035476

**PRIJEDLOG OBRAZLOŽENJA POLUGODIŠNJEG IZVRŠENJA FINANCIJSKOG PLANA PUČKOG OTVORENOG UČILIŠTA KOPRIVNICA**

**Naziv obveznika: PUČKO OTVORENO UČILIŠTE KOPRIVNICA**

**Broj RKP-a: 27974**

**Sjedište obveznika: KOPRIVNICA**

**Matični broj: 03009688**

**Adresa sjedišta obveznika: STAROGRADSKA 1, 48000 KOPRIVNICA**

**OIB: 86739035476**

**Razina: 21**

**Razdjel: 000**

**Šifra djelatnosti: 8559**

**Šifra županije: VI**

**Šifra grada: 201**

**Sažetak i djelokrug rada proračunskog korisnika**

Pučko otvoreno učilište Koprivnica je kulturna, prosvjetna, informativna i uslužna javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.) te planskim i programskim odrednicama usklađenim s planom Grada kao Osnivača.

Kao ustanova Učilište je osnovano na temelju Rješenja Narodnog odbora općine Koprivnica o osnivanju Narodnog sveučilišta u Koprivnici 28. prosinca 1961. godine. Rješenjem Trgovačkog suda u Bjelovaru od 28. studenog 1995. u sudski registar upisuje se naziv Otvoreno sveučilište Koprivnica, a Rješenjem od 19. travnja 1999. upisuje se naziv Pučko otvoreno učilište Koprivnica. Pučko otvoreno učilište Koprivnica jedno je od najstarijih pučkih učilišta u Hrvatskoj.

POU Koprivnica djelatnost obavlja u skladu sa Zakonom o obrazovanju odraslih (NN 144/2021), Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g., Zakonom o proračunu (NN 144/21), Zakonom o radu (NN 93/14, 127/17, 98/19, 151/22, 64/23), Zakonom i Uredbom o fiskalnoj odgovornosti (NN 111/18, 95/19, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) i drugim općim aktima POU Koprivnica.

Ustanova se zadnjih nekoliko godina orijentira na EU fondove kao na jedan od izvora financiranja ustanove.

Učilište u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

Učilište stavlja poseban akcent na razvoj svih ključnih kompetencija građana s ciljem povećanja njihove kompetencijske i kompetitivne razine.

Pučko otvoreno učilište Koprivnica trenutno ima 16 stalno zaposlenih djelatnika, a svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo, ravnatelj te Upravno vijeće Učilišta na razini odlučivanja.

U Učilištu su ustrojene sljedeće organizacijske cjeline:

l. Odjel za obrazovanje, cjeloživotno učenje i EU projekte

2. Odjel za glazbeno-scensku kulturu i amaterizam

3. Odjel za filmsku i medijsku kulturu

4. Odjel za opće i financijske poslove.

**OPĆI DIO**

**Obrazloženje izvršenja programa i aktivnosti**

Člankom 86. Zakona o proračunu (NN broj 144/21) propisana je obveza sastavljanja polugodišnjeg izvještaja o izvršenju financijskog plana proračuna za 2024. godinu te njegova podnošenja na usvajanje upravljačkom tijelu do 31. srpnja tekuće godine.

Proračunski korisnici jedinice lokalne i područne (regionalne) samouprave obvezni su polugodišnji izvještaj o izvršenju proračuna izraditi sukladno odredbama Zakona o proračunu i Pravilnika o polugodišnjem i godišnjem izvršenju proračuna i financijskog plana (NN broj 85/23) kojeg je donio ministar financija (u daljnjem tekstu: Pravilnik).

Člankom 30. Pravilnika, utvrđeno je da polugodišnji izvještaj o izvršenju financijskog plana sadrži:

* Opći dio (Sažetak Računa prihoda i rashoda i Računa financiranja, Račun prihoda i rashoda, Izvještaj o prihodima i rashodima prema ekonomskoj klasifikaciji, Izvještaj o prihodima i rashodima prema izvorima financiranja, Izvještaj o rashodima prema funkcijskoj klasifikaciji, Račun financiranja, Izvještaj računa financiranja prema ekonomskoj klasifikaciji, Izvještaj računa financiranja prema izvorima financiranja)
* Posebni dio (Izvještaj po programskoj klasifikaciji)
* Obrazloženje (Obrazloženje općeg dijela izvještaja o izvršenju financijskog plana)

Člankom 42. Pravilnika, utvrđeno je da Obrazloženje polugodišnjeg izvještaja o izvršenju financijskog plana sadrži:

* Obrazloženje iz članka 30. ovoga Pravilnika u polugodišnjem izvještaju o izvršenju financijskog plana proračunskog i izvanproračunskog korisnika sastoji se od obrazloženja općeg dijela izvještaja o izvršenju financijskog plana proračunskog i izvanproračunskog korisnika

Člankom 46. utvrđeno je da posebni izvještaji u polugodišnjem izvještaju o izvršenju financijskog plana sadrži:

* Posebni izvještaj iz članka 30. ovoga Pravilnika u polugodišnjem izvještaju o izvršenju financijskog plana proračunskog i izvanproračunskog korisnika je izvještaj o zaduživanju na domaćem i stranom tržištu novca i kapitala.

Člankom 52. utvrđeno je podnošenje polugodišnjeg izvještaja o izvršenju financijskog plana proračunskog korisnika.

Planirani i izvršeni Financijski plan Pučkog otvorenog učilišta Koprivnica izrađen je prema Uputama za izradu Prijedloga financijskog plana za razdoblje 2024.-2026. godine, dobivene od Upravnog odjela za financije, gospodarstvo i europske poslove Grada Koprivnice KLASA: 400-01/23-02/0001, URBROJ: 2137-1-05-2-23-5 od 11.10.2023. godine. U skladu sa zakonskim odredbama Zakona o uvođenju eura kao službene valute u RH stavke izvještaja iskazane su u valuti euro za oba polugodišnja izvještajna razdoblja za usporednu prethodnu godinu te za tekuću godinu. U nastavku obrazlažemo najznačajnije promjene za tekuću godinu u odnosu na isto obračunsko razdoblje prethodne godine te izvršenje tekuće godine u odnosu na Financijski plan za 2024. godinu.

Planirani program Učilišta za 2024. godinu čini redovna i programska djelatnost, a detaljno je analizirana i obrazložena prema dolje navedenim aktivnostima.

Usvojeni Financijski plan za 2024. godinu s prijedlogom projekcija za naredno dvogodišnje razdoblje izrađen je uravnoteženjem prihoda i rashoda te iznosi 644.063,00 EUR. Tijekom mjeseca lipnja usvojene su I. Izmjene i dopune Financijskog plana za 2024. g. kojima je izvršena korekcija stavki Financijskog plana, a povećanje je iznosilo 191.497,00 EUR te novi plan iznosio 1.012.683,00 EUR s uravnoteženjem prihoda i rashoda i s uključenim prenesenim rezultatom poslovanja odnosno viškovima i manjkovima po izvorima financiranja.

Prema izvješću o polugodišnjem Izvršenju Financijskog plana za 2024. godinu, od ukupno planiranih sredstva ostvareno je 35% prihoda u iznosu od 331.907,08 EUR, a index odstupanja u odnosu na ostvareno u 2023. godini je 104%. Od ukupno planiranih rashoda ostvareno je 326.202,26 EUR, indeks izvršenja je 119% u odnosu na ostvareno u 2023. godini.

U prilogu ovog obrazloženja nalazi se izvještaj o polugodišnjem Izvršenju Financijskog plana za 2024. godinu Pučkog otvorenog učilišta Koprivnica.

**Obrazloženje izvršenja prihoda i rashoda prema ekonomskoj klasifikaciji**

Na razini ukupnih prihoda u odnosu na isto razdoblje prošle godine bilježi se indeks povećanja s obzirom na povećanje rezultata poslovanja od 4% u odnosu na prošlu godinu. Izvršenje prihoda za razdoblje 01.01.-30.06.2024. iznosi indeks izvršenja 35%. Na razini ukupnih rashoda u odnosu na isto razdoblje prošle godine bilježi se lagano povećanja od 21%. Indeks izvršenja za rashode za prvih šest mjeseci iznosi 33%. Konačni prikaz prihoda i rashoda za navedeno razdoblje, odnosno iskazani trenutni višak prihoda u odnosu na rashode, rezultat je dinamike prihoda Pučkog otvorenog učilišta Koprivnica za realizirane programe u izvještajnom razdoblju te akumuliranog viška prihoda. Aktivnosti Učilišta rade u punom kapacitetu što je dovelo do većeg ostvarenja prihoda i rashoda u 2023. i 2024. godini.

Kod prihoda pomoći od međunarodnih organizacija (EU projekti) zbog spore dinamike financiranja izvršenje je ostalo na razini prošle godine. Prošle godine u istom razdoblju zaprimili smo prihode za pet EU projekata na navedenom kontu, od kojih su dva završila, a ove godine je prihod za četiri projekta 11.944,00 EUR, što je indeks izvršenja od 99 %

u odnosu na 2023. Tijekom narednog izvještajnog razdoblja očekuje se više prihoda čime će se nivelirati preneseni manjak nastao evidentiranjem rashoda za realizaciju EU projekata.

U 2024. godini primili smo sredstva iz nenadležnog proračuna za glazbeno-scensku djelatnost od Ministarstva kulture i medija i Hrvatskog audiovizualnog centra (HAVC), u povećanom iznosu od 7.730,89 EUR (indeks odstupanja u odnosu na 2023. je 162%).

Veće odstupanje bilježi se na **vlastitim prihodima** ostvarenim od prodaje proizvoda i robe te pružanih usluga. Smanjeni su prihodi od pružanih usluga u obrazovnoj i kino djelatnosti u POU Koprivnica, te je ove godine index odstupanja 85% u odnosu na isto razdoblje prošle godine dok je indeks izvršenja za 2024. 27%.

Povećanje u prihodima izvršilo se na **prihodima iz nadležnog proračuna** (indeks odstupanja 112%), a indeks izvršenja u odnosu na plan 2024. je 45%. Navedeni prihod troši se za podmirenje rashoda za zaposlene, materijalne i financijske rashode, rashode za nabavu dugotrajne nefinancijske imovine, te rashode programske djelatnosti.

Najveće povećanje bilježimo na **pomoći temeljem prijenosa EU** i to u iznosu od 8.005,00 EUR (indeks odstupanja u odnosu na 2023. je 541%).

Troškovi **rashoda za zaposlene** povećali su se u odnosu na prošlu godinu (index odstupanja je 119% u odnosu na isto razdoblje prošle godine). Vrijednosno najveći rashodi evidentirani su za plaće za 16 radnika koji su gotovo u cijelosti financirani iz nadležnog proračuna te ostala materijalna prava svih radnika (jubilarne nagrade, naknada za prehranu te prijevoz na posao i s posla, službena putovanja i stručna usavršavanja) temeljem novog Kolektivnog ugovora za zaposlene u ustanovama kulture Grada Koprivnice potpisanog 30.1.2023., I. Dodatka Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatka Kolektivnom ugovoru za zaposlene u ustanovama kulture Grada Koprivnice od 22. ožujka 2024. g, u iznosu 175.835,80 EUR. Rashod za plaće blago je povećan zbog povećanja plaće prema II. Dodatku Kolektivnog ugovora za zaposlene u ustanovama kulture Grada Koprivnice od 22. ožujka 2024.

**Ostali rashodi za zaposlene** smanjili su se u odnosu na 2023. g. zbog manjih isplata naknada za zaposlene. Isplatio se regres te jedna jubilarna nagrada u prvih 6 mjeseci 2024. (indeks odstupanja 87%). **Naknade troškova zaposlenih** tj. troškovi službenih putovanja, naknade za prijevoz i stručnog usavršavanja smanjeni su u odnosu na prošlu godinu (index odstupanja je 86% u odnosu na isto razdoblje prošle godine).

**Rashodi za materijal i energiju** povećali su se zbog veće potrošnje uredskog materijala i potrošnje energije za POU Koprivnica u prvih 6 mjeseci 2024. godine (index odstupanja je 138% u odnosu na prošlu godinu).

U odnosu na prošlu godinu najviše su se povećali rashodi za **ostale usluge i računalne usluge** (index odstupanja je 118% u odnosu na prošlu godinu). Zbog povećanog rada programskih aktivnosti u prvom dijelu godine, rashodi za navedene usluge povećali su se za usluge ažuriranja računalnih baza i održavanja programa.

Blago povećanje bilježi se na **ostalim nespomenutim rashodima** u odnosu na prošlu godinu (index odstupanja je 109%) za rashode premije osiguranja te pristojbi i naknada.

U odnosu na prošlu godinu smanjeni su **financijski troškovi** za plaćanje naknade banci za bankarske usluge za usluge kartičnog poslovanja (index odstupanja je 85% u odnosu na prošlu godinu).

U prvih 6 mjeseci 2023. rashod za **nabavu nefinancijske imovine** nije realiziran, no u 2024 g. je realiziran u iznosu od 4.976,42 EUR za nabavu svijetlećih reklama u kinu Velebit.

**Prihodi i rashodi po izvorima financiranja**

**Planirani prihodi** za 2024. g. realizirani su prema izvorima financiranja kako slijedi:

Najznačajniji prihodi ostvareni su od pomoći unutar općeg proračuna.

**Prihodi iz općih prihoda i primitaka** planiran je u visini od 400.743,00 EUR u skladu s dogovorom i limitima danim od strane Osnivača, a polugodišnje izvršenje je u iznosu od 198.368,93 EUR s uključenim prenesenim metodološkim manjkom ostvarenim na kraju 2023. godine. Bilježi se blago povećanje u odnosu na isto razdoblje 2023. godine (indeks odstupanja 111%). Prihod je utrošen za podmirenje rashoda za zaposlene, materijalne rashode, rashode nastale realizacijom programskih aktivnosti.

**Prihod iz nenadležnog proračuna** prikazuje financijske podatke o planiranim i ostvarenim tekućim pomoćima iz nenadležnih proračuna, a odnosi se na prihode i rashode poslovanja koji se financiraju iz državnog proračuna za programsku djelatnost ustanove i iz županijskog proračuna za financiranje programske djelatnosti. Dio planiranih prihoda iz nenadležnog proračuna financirat će kapitalni rashod, odnosno rashod za nabavu nefinancijske imovine. Prihod pa tako i rashod za nabavu nefinancijske imovine (rekonstrukcije dvorane Domoljub) iz ovog izvora nije ostvaren dok su se rashodi za programsku djelatnost (troškovi zakupnina i najamnina te intelektualnih usluga) djelomično izvršili u iznosu od 7.730,89 EUR.

**Prihodi za posebne namjene** - komunalna naknada – planiran je iznos u visini od 18.251,00 EUR, a izvršenje je u iznosu od 1.989,98 EUR. Izvršenje se odnosi na troškove investicijskog održavanja. Potrošnja je povećana u odnosu na 2023. g. dok je u 2024. izvršeno samo 11% od ukupno planiranog.

**Vlastiti prihodi** planirani su u visini od 381.109,00 EUR, a izvršenje je u iznosu od 103.168,28 EUR što je indeks odstupanja od 27% od ukupno planiranih ili 85% u odnosu na prošlu godinu. Prihod je utrošen za podmirenje rashoda za zaposlene, materijalne rashode, rashode nastale realizacijom programskih aktivnosti najviše u filmskoj i obrazovnoj djelatnosti.

**Pomoći unutar općeg proračuna EU projekti** planirane su u iznosu od 2.999,00 EUR, a izvršeno je 8.005,00 EUR što je indeks odstupanja od 541% od ukupno planiranih ili 267% u odnosu na prošlu godinu jer je dio navedenih prihoda i rashoda planiran kroz višak prihoda poslovanja.

**Pomoći iz EU** planirani su u visini od 63.997,00 EUR, a polugodišnje izvršenje je u iznosu od 11.944,00 ili 19% od ukupno planiranih, 99% u odnosu na prošlu godinu. Prihod očekujemo i u sljedećem izvještajnom razdoblju.

**Prihodi od nefinancijske imovine i naknada štete s osnove osiguranja** planirani su u iznosu od 22.000,00 EUR no nije bilo nikakvih rashoda na navedenom izvoru.

**Donacije** su planirane za prihod od strane HUZIP-a u iznosu od 700,00 EUR te su se u istom iznosu i izvršile.

**Rashodi** su utrošeni u skladu s planiranim izvorima financiranja te usklađeni s prihodima.

**Rashod iz izvora općih prihoda i primitaka** je planiran je u visini od 375.616,00 EUR u skladu s dogovorom i limitima danim od strane Osnivača, a polugodišnje izvršenje je u iznosu od 207.697,72 EUR što je indeks odstupanja od 55% od ukupno planiranih ili 116% u odnosu na prošlu godinu, a utrošeni su za rashode zaposlenih i materijale troškove.

**Rashod iz vlastitih prihoda** planirani su u visini od 455.343,00 EUR, a izvršenje je u iznosu od 88.077,96 EUR što je indeks odstupanja od 19% od ukupno planiranih ili 112% u odnosu na prošlu godinu. Sredstva su utrošena na troškove za zaposlene, materijale troškove kao i troškove za nefinancijsku imovinu.

**Rashod od prihoda za posebne namjene** **-** komunalna naknada **-** planiran je iznos u visini od 18.251,00 EUR, a izvršenje je u iznosu od 1.989,98 EUR. Izvršenje se odnosi na troškove investicijskog održavanja. Potrošnja je povećana u odnosu na 2023. g. dok je u 2024. izvršeno samo 11% od ukupno planiranog.

**Rashod s osnove prihoda pomoći** odnose se na pomoći unutar općeg proračuna i pomoći od strane EU. Polugodišnje izvršenje je u iznosu od 33.129,27 EUR što je indeks odstupanja od 24% od ukupno planiranih ili 221% u odnosu na prošlu godinu, a utrošeni su za troškove planirane za programsku djelatnost i potrebe provođenja EU.

**Rashod s osnove prihoda donacija** **strane HUZIP-a** je planiran za koncert u iznosu od 700,00 EUR te se u istom iznosu i izvršio.

**Rashod s osnove prihoda od nefinancijske imovine i naknada štete s osnove osiguranja** planirani su u iznosu od 22.000,00 EUR no nije bilo nikakvih rashoda na navedenom izvoru. Planirani iznos potrošit će se u drugoj polovici godine za dodatna ulaganja na građevinskim objektima (rekonstrukcija dvorane Domoljub).

Omjerom ostvarenih prihoda i rashoda u prvih 6 mjeseci izvještajne godine Učilište je ostvarilo pozitivan rezultat poslovanja od 728,40 EUR. Višak prihoda poslovanja iz 2023. godine iznosi 50.952,97 EUR.

Ostvareni viškovi i manjkovi po izvorima financiranja na dan 31.12.2023. godine koji su uključeni u I. Izmjene i dopune Financijskog plana ustanove utrošit će se, a manjkovi nastojati pokriti tijekom 2024. godine sukladno Odluci Upravnoga vijeća o utvrđivanju i raspodjeli rezultata iz 2023. godine.

|  |  |
| --- | --- |
| **Izvori financiranja** | **Rezultat poslovanja** |
| Izvor 1 | -25.127,45 |
| Izvor 29 | 74.234,12 |
| Izvor 452 | -1.213,78 |
| Izvor 482 | -530,89 |
| Izvor 484 | 3.590,97 |
| **UKUPNO:** | **50.952,97** |

Navedeni višak smo umanjili za iznos od 1.067,31 EUR prema Odluci o otpisu potraživanja i obveza te višak prihoda poslovanja sada iznosi 49.885,66 EUR. Konačni rezultat poslovanja za 2024. s povećanjem od 728,40 EUR iznosi 50.614,06 EUR. S obzirom na povećanje poslovanja u svim djelatnostima Učilišta, ali i uvećanih troškova zbog naglog rasta cijena na tržištu, višak prihoda ipak ima tendenciju rasta.

Preneseni rezultat poslovanja po izvorima financiranja prikazuje višak prihoda poslovanja iz izvora vlastitih prihoda i pomoći iz općeg proračuna EU projekti, a manjak prihoda poslovanja iz izvora pomoći iz EU, pomoći iz općeg proračuna, kao i metodološki manjak iz izvora opći prihodi i primici te prihodi za posebne namjene.

Tijekom izvještajnog razdoblja zbog spore dinamike financiranja ostvaren je prihod od tekućih pomoći iz međunarodnih organizacija te institucija i tijela EU za posljednje izvještajno razdoblje za EU projekte koju su završili tijekom 2023. godine. Tijekom narednog izvještajnog razdoblja očekuje se prihod po odobrenim izvještajima čime će se nivelirati preneseni manjak nastao evidentiranjem rashoda za realizaciju projekta. Pozitivan poslovni rezultat Učilišta na dan 30.06.2024. godine utrošiti će se na programske aktivnosti u narednom obračunskom razdoblju kao i za nabavu računalne opreme i namještaja te sanaciju zgrade Domoljub.

**Rashodi po funkcijskoj klasifikaciji**

Planirani su rashodi u iznosu od 1.012.683,00 EUR. Od ukupno planiranih rashoda za 2024. g. ostvareno je 331.178,68 EUR, što je ostvarenje od 33% u odnosu na planirano u 2024. g., dok u odnosu na izvršenje plana u 2023. g., index povećanja iznosi 121%.

Po funkcijskoj klasifikaciji dijelimo ih na rashode za obrazovanje i rashode za kulturu.

Rashodi za kulturu planirani su u iznosu od 808.929,00 EUR, a ostvareno je 304.834,35 EUR, što je 38% od ukupno planiranih, dok u odnosu na izvršenje plana u 2023. g. index povećanja iznosi 120%. Rashodi se odnose na rashode za zaposlene, materijalne rashode, rashode nastale realizacijom glazbeno-scenskih aktivnosti.

Rashodi za obrazovanje planirani su u iznosu od 203.754,00 EUR, a ostvareno je 26.344,33 EUR, što je 13% od ukupno planiranih, dok u odnosu na izvršenje plana u 2023. g. index povećanja iznosi 133%. Do povećanja je došlo zbog većih materijalnih troškova što je linearni odraz povećanih cijena na tržištu.

**POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU FINANCIJSKOG PLANA PUČKOG OTVORENOG UČILIŠTA KOPRIVNICA**

POU Koprivnica nema zaduživanje na domaćem i stranom tržištu novaca i kapitala kao ni aktivna dana jamstva i plaćanja po protestiranim jamstvima.

|  |  |
| --- | --- |
|  | Predsjednik Upravnog vijeća:  Siniša Fabijanec, univ.spec.polit. |