URBROJ: 246-2/2024

Koprivnica,24.07.2024.

**OBRAZLOŽENJE**

**PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**MUZEJA GRADA KOPRIVNICE ZA 2024. GODINU**

**OPĆI DIO**

Prema I. izmjenama i dopunama Financijskog plana Muzeja grada Koprivnice za 2024. godinu usvojenim na 19. sjednici Gradskog vijeća 13.6.2024. godine ukupni prihodi i rashodi iznose 1.620.614,00 EUR te je prema istima izrađen Prijedlog Polugodišnjeg izvještaja o izvršenju Financijskog plana Muzeja grada Koprivnice za 2024. godinu.

**Obrazloženje izvršenja planiranih prihoda**

Financijskim planom za 2024. godinu planirani su prihodi u iznosu od 1.620.614,00 EUR. S prenesenim rezultatom poslovanja u iznosu od 13.405,00 EUR isti iznose 1.634.019,00 EUR. Od ukupno planiranih prihoda ostvareni su u iznosu od 260.195,96 EUR što je 16% planiranih. Polugodišnje izvršenje financijskog plana tekuće godine bilježi povećanje za 14,45% u odnosu na polugodišnje izvršenje financijskog plana 2023. godine.

PRIHODI POSLOVANJA (6)


Prihodi poslovanja planirani su u iznosu od 1.634.019,00 EUR, a realizirani u iznosu od 260.195,96 EUR što je 16% planiranih. U odnosu na realizaciju istih u prošloj godini bilježi se povećanje za 14,45%.

Prihodi od pomoći iz inozemstva i od subjekata unutar općeg proračuna (skupina 63) bilježe veću realizaciju u odnosu na 2023. godinu. 2024. godine ostvareno je 36.107,59 EUR prihoda a odnosi se na prihod od pomoći iz međunarodnih organizacija te institucija i tijela EU u iznosu od 32.076,25 EUR. Zbog spore dinamike financiranja nije ostvaren 2023. kada je bio planiran već početkom 2024. godine a odnosi se na realizaciju aktivnosti EU projekta reVITAlize sukladno Ugovoru u kojem je ustanova partner. Ostatak iznosa koji se odnosi na prihod od pomoći proračunskim korisnicima iz proračuna koji im nije nadležan ostvaren je manje nego za isto razdoblje prošle godine zbog ne potpisivanje ugovora s Koprivničko-križevačkom županijom za financiranja Galerije naivne umjetnosti Hlebine.

Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66) bilježe realizaciju u iznosu od 4.185,39 EUR što je za 38% manje u odnosu na 2023. godinu. Zabilježeno je značajno smanjenje u odnosu na prethodnu godinu zbog toga što je u prošlogodišnjem razdoblju pružana usluga arheološkog nadzora, dok ove godine nije bilo pružanja istih. Također zbog energetske obnove zgrade Muzeja grada Koprivnice i zatvaranjem iste prihodi od pruženih usluga su manji.

Prihodi iz nadležnog proračuna i od HZZO-a na temelju ugovornih obveza (skupina 67) bilježe realizaciju u iznosu od 219.902,98 EUR što je za 20% više u odnosu na 2023. godinu kada su isti ostvareni u iznosu od 183.136,65 EUR. %. Isti su utrošeni za podmirenje rashoda za zaposlene, materijalne i financijske rashode, rashode nastale realizacijom pojedinih programa te rashode za nabavu nefinancijske imovine. Povećanje najvećim dijelom proizlazi iz povećanja plaća zaposlenicima sukladno Kolektivnom ugovoru za zaposlene u ustanovama kulture Grada Koprivnice.

*Tabelarni prikaz 1: Ostvareni prihodi/primici Muzeja grada Koprivnice za polugodišnje razdoblje 2023.-2024. g*



**Obrazloženje izvršenja planiranih rashoda**

Financijskim planom za 2024. godinu planirani su rashodi u iznosu od 1.620.614,00 EUR. Od ukupno planiranih rashoda ostvareni su u iznosu od 221.460,49, EUR što je 14% planiranih. Polugodišnje izvršenje financijskog plana tekuće godine bilježi povećanje za 6% u odnosu na polugodišnje izvršenje financijskog plana 2024. godine.

RASHODI POSLOVANJA (3)

Rashodi poslovanja planirani su u iznosu od 638.183,00 EUR, a realizirani u iznosu od 216.744,79 EUR što je 34% planiranih. U odnosu na realizaciju istih u prošloj godini bilježi se povećanje za 13%.

Rashodi za zaposlene (31) ostvareni su u iznosu od 166.737,08 EUR što je 42% planiranih te bilježe povećanje za 16% u odnosu na 2023. godinu. Povećanje proizlazi najviše zbog povećanja plaća zaposlenicima sukladno Kolektivnom ugovoru za zaposlene u ustanovama kulture Grada Koprivnice i zbog povećanja troškova prehrane.

Materijalni rashodi (32) bilježe realizaciju u iznosu od 49.884,83 EUR što je 21% planiranih te bilježe povečanje za 2% u odnosu na prošlu godinu. Najveće povećanje u odnosu na prošlu godinu bilježi se kod naknada troškova zaposlenima, a odnosi se na rashode za službena putovanja zbog odlaska dvije zaposlnice ustanove na službeni put kako bi sudjelovale u izložbi - Hidden Worlds Expanding // Outsider Art in Eastern European countries u Estoniji. Također je do povećanja došlo zbog stručnog usavršavanja zaposlenika i preseljenja jednog zaposlenika da dalju lokaciju što rezultira povečanju putnih troškova.

Financijski rashodi (34) ostvareni su u iznosu od 122,88 EUR što je 41% planiranih te bilježe povećanje za 196% u odnosu na prošlu godinu, a odnose se na naknade za usluge putem digitalnog certifikata. Uvećanje je zabilježeno zbog opoziva dva certifikata koja je bilo potrebno opozvati zbog promjene odgovorne osobe u ustanovi.


RASHODI ZA NABAVU NEFINANCIJSKE IMOVINE (4)

Rashodi za nabavu nefinancijske imovine planirani su u iznosu od 982.431,00 EUR. Isti su realizirani u iznosu od 4.715,70 EUR što je za 71,2% manje nego prethodne godine kada su ostvareni u iznosu od 16.388,60 EUR.

Rashodi za nabavu proizvedene dugotrajne imovine (42) ostvareni su u iznosu od 4.688,70 EUR što je 18% planiranih te bilježe povećanje za 58% u odnosu na 2023. godinu. Bilježi se nabava računalne opreme i postamenata za skulpture te bušilice za potrebe održavanje objekata.

Rashodi za nabavu plemenitih metala i ostalih pohranjenih vrijednosti (43) bilježe ostvarenje u iznosu od 27,00 EUR za kupnju knjiga dok u 2023. godini nije zabilježeno.

*Tabelarni prikaz 2: Struktura rashoda/izdataka Muzeja grada Koprivnice ostvarenih za razdoblje 1.1.-30.6.2024.g*.

****

**Raspoloživa sredstva iz prethodnih godina**

Muzej grada Koprivnice u 2024. godini bilježi preneseni rezultat poslovanja u iznosu od -13.404,80 EUR što je za 77% manje u odnosu na 2023. godinu kada je preneseni rezultat zabilježen u iznosu od -17.412,32.

PRENESENI REZULTAT POSLOVANJA PO IZVORIMA FINANCIRANJA

Opći prihodi i primici (11) bilježe se u iznosu od - 4.729,18 EUR što je za 141% više u odnosu na 2023. godinu kada su zabilježeni u iznosu od -1.961,39 EUR. Radi se o metodološkom manjku.

Vlastiti prihodi (21) bilježe se u iznosu od 24.325,20 EUR dok su u 2023. godini zabilježeni u iznosu od 15.718,68 EUR, odnosno 55% manje nego u tekućoj godini.

Pomoći unutar općeg proračuna (42) se u 2024. godini bilježe kao manjak u iznosu od -855,99 EUR dok su u 2023. godini zabilježene kao višak u iznosu od 975,20 EUR. U 2024. godini preneseni je manjak tekućih pomoći nenadležnog proračuna za financiranje rashoda redovnog poslovanja za Galeriju naivne umjetnosti Hlebine.

Pomoći iz EU (46) se u 2024. bilježe kao manjak u iznosu od -32.144,83 EUR zbog spore dinamike financiranja projekta reVITAlize sukladno Ugovoru u kojem je ustanova partner. Projekt je realiziran 2022. godine, a sredstva su doznačena u prvom kvartalu 2024. godine.

Predsjednik Upravnog Vijeća Muzeja grada Koprivnice

Prof. dr.sc. Mario Tomiša